**Acta d’un consell d’administració amb presència de tots els consellers en el qual s’acorda per unanimitat la distribució de càrrecs del consell d’administració d’una societat de responsabilitat limitada** (art. 245 i seg. del RDL 1/2010, de 2 de juliol, pel qual s’aprova el text refós de la Llei de societats de capital)

**Autor:** Fede Segura Wallin

**ACTA DEL CONSELL D’ADMINISTRACIÓ DE ..............., SL**

Al domicili social de ..............., SL (d’ara endavant, la “societat”), situat a *...............*, a les .......... h, del dia ..............., es troben presents la totalitat dels membres del Consell d’Administració de la societat i decideixen unànimement celebrar aquesta reunió del Consell d’Administració.

Els consellers assistents firmen a continuació:

(*signatura*)

\_\_\_\_\_\_\_\_\_\_\_\_\_\_\_\_\_\_\_\_

Sr./Sra. ...............

(*signatura*)

\_\_\_\_\_\_\_\_\_\_\_\_\_\_\_\_\_\_\_\_

..............., SL,

representada pel Sr./Sra. ...............

(*Enumereu tants assistents com sigui necessari i, d’entre les redaccions anteriors, escolliu la que escaigui en cada cas.*)

Actua com a president el Sr./Sra. ..............., i com a secretari, el Sr./Sra. ..............., atès que ocupen aquests càrrecs en el Consell d’Administració.

El Consell es considera constituït degudament i el president/a declara oberta la sessió, que es desenvolupa seguint l’ordre del dia següent, el qual, per decisió unànime de tots els membres del Consell d’Administració, queda com s’estableix a continuació:

**ORDRE DEL DIA**

Primer. Distribució de càrrecs dins del Consell d’Administració

Segon. Nomenament de conseller delegat i aprovació del seu contracte

Tercer. ...............

(*Enumereu tants punts de l’ordre del dia com sigui necessari.*)

A continuació, prèvia deliberació sobre els punts de l’ordre del dia, el Consell d’Administració, per unanimitat, adopta els següents

**ACORDS**

**Primer.****Distribució de càrrecs** **dins del Consell d’Administració**

El Consell d’Administració aprova, per unanimitat, nomenar **president/a** del Consell d’Administració el Sr./Sra. ..............., major d’edat, de nacionalitat ..............., amb domicili a ............... i titular del NIF .............. .

Present en aquest acte, el Sr./Sra. ............... signa a continuació perquè en quedi constància degudament; accepta el seu nomenament com a president/a del Consell d’Administració; promet exercir el seu càrrec fidelment, i manifesta que no està incurs en cap de les incompatibilitats establertes legalment o estatuàriament.

Firma a continuació:

(*signatura*)

Així mateix, el Consell d’Administració aprova, per unanimitat, nomenar **secretari/ària** del Consell d’Administració el Sr./Sra. ..............., major d’edat, de nacionalitat ..............., amb domicili a ............... i titular del NIF .............. .

Present en aquest acte, el Sr./Sra. ............... signa a continuació perquè en quedi constància degudament; accepta el seu nomenament com a secretari/ària del Consell d’Administració; promet exercir el seu càrrec fidelment, i manifesta que no està incurs en cap de les incompatibilitats establertes legalment o estatuàriament.

Firma a continuació:

(*signatura*)

**Segon. Nomenament de conseller delegat i aprovació del seu contracte**

El Consell d’Administració aprova, per unanimitat, nomenar **conseller/a delegat/da** de la societat, a qui es deleguen ...............(*Escolliu: totes i cadascuna de les facultats atribuïdes al Consell d’Administració, excepte les que són indelegables per llei o conforme als estatuts/ les facultats que s’enumeren a continuació: ...............*), el Sr./Sra. ..............., major d’edat, de nacionalitat ..............., amb domicili a ............... i titular del NIF .............. .

Present en aquest acte, el Sr./Sra. ............... signa a continuació perquè en quedi constància degudament; accepta el seu nomenament com a conseller/a delegat/da de la societat; promet exercir el seu càrrec fidelment, i manifesta que no està incurs en cap de les incompatibilitats establertes legalment o estatuàriament.

Firma a continuació:

(*signatura*)

Així mateix, com a conseqüència del nomenament del Sr./Sra. ............... com a conseller/a delegat/da de la societat, i de conformitat amb l’article 249 de la LSC, el Consell d’Administració acorda, amb el vot favorable de tots els consellers i l’abstenció en el vot del conseller delegat afectat, la subscripció del contracte de conseller delegat entre la societat i el conseller/a delegat/da, l’esborrany del qual ha estat lliurat prèviament a tots els membres del Consell d’Administració i una còpia del qual s’adjunta a aquesta acta com a **annex I**.

A aquest efecte, el Consell d’Administració acorda, per unanimitat, facultar expressament el conseller/a Sr./Sra. ............... (*nom i cognoms*) per tal que, en nom i representació de la societat, subscrigui el contracte de conseller delegat esmentat.

**Tercer. ...............** (*Indiqueu el punt de l’ordre del dia.*)

............... (*Deixeu constància de l’acord adoptat.)*

(*Afegiu tots els punts de l’ordre del dia i els acords que corresponguin.*)

Atès que no hi ha altres assumptes per tractar, la reunió s’interromp perquè el secretari/ària redacti l’acta.

Un cop redactada, es reprèn la sessió i es llegeix l’acta, que és aprovada per unanimitat i signada per tots els assistents, així com pel secretari/ària amb el vistiplau del president/a en el lloc i data indicats abans.

**Vist i plau del president/a El secretari/ària**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Sr./Sra. ............... Sr./Sra. ...............

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*